CELEX: 32008D0225
Language: ro
Date: 2008-03-14 00:00:00
Title: 2008/225/CE: Decizia Comisiei din 14 martie 2008 de modificare a Deciziei 2006/805/CE privind măsurile zoosanitare de combatere a pestei porcine clasice în Germania [notificată cu numărul C(2008) 956] (Text cu relevanță pentru SEE)

15.3.2008   
            
            
               RO
            
            
               Jurnalul Oficial al Uniunii Europene
            
            
               L 73/32
            
         
      DECIZIA COMISIEI
   
   din 14 martie 2008
   de modificare a Deciziei 2006/805/CE privind măsurile zoosanitare de combatere a pestei porcine clasice în Germania
   [notificată cu numărul C(2008) 956]
   (Text cu relevanță pentru SEE)
   (2008/225/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile comerciale intracomunitare cu anumite animale vii și produse în vederea realizării pieței interne (1), în special articolul 10 alineatul (4),
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor comerciale intracomunitare în vederea realizării pieței interne (2), în special articolul 9 alineatul (4),
   întrucât:
   
               (1)
            
            
               Decizia 2006/805/CE a Comisiei din 24 noiembrie 2006 privind măsurile zoosanitare de combatere a pestei porcine clasice în anumite state membre (3) a fost adoptată ca urmare a apariției de focare de pestă porcină clasică în anumite state membre. Decizia menționată anterior stabilește anumite măsuri de combatere a pestei porcine clasice în aceste state membre.
            
         
               (2)
            
            
               Germania a comunicat Comisiei că situația privind pesta porcină s-a ameliorat în mod semnificativ în anumite zone ale landului Renania de Nord-Westfalia. Prin urmare, măsurile prevăzute în Decizia 2006/805/CE privind aceste zone nu ar mai trebui aplicate.
            
         
               (3)
            
            
               În vederea asigurării transparenței legislației comunitare, lista statelor membre în cauză sau a regiunilor respective, așa cum a fost stabilită în anexa la Decizia 2006/805/CE, ar trebui înlocuită cu textul anexei la prezenta decizie.
            
         
               (4)
            
            
               Prin urmare, Decizia 2006/805/CE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2006/805/CE se înlocuiește cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 14 martie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 224, 18.8.1990, p. 29. Directivă modificată ultima dată prin Directiva 2002/33/CE a Parlamentului European și a Consiliului (JO L 315, 19.11.2002, p. 14).
   
      (2)  JO L 395, 30.12.1989, p. 13. Directivă modificată ultima dată prin Directiva 2004/41/CE a Parlamentului European și a Consiliului (JO L 157, 30.4.2004, p. 33).
   
      (3)  JO L 329, 25.11.2006, p. 67. Decizie modificată ultima dată prin Decizia 2007/862/CE (JO L 337, 21.12.2007, p. 119).
   
      ANEXĂ
      
         
            „ANEXĂ
            PARTEA I
            1.   Germania
            A.   Renania-Palatinat
            
                        (a)
                     
                     
                        în districtul (Kreis) Ahrweiler: municipalitățile Adenau și Altenahr;
                     
                  
                        (b)
                     
                     
                        în districtul (Landkreis) Vulkaneifel: municipalitățile Obere Kyll și Hillesheim, în municipalitatea Daun localitățile Betteldorf, Dockweiler, Dreis-Brück, Hinterweiler și Kirchweiler, în municipalitatea Kelberg localitățile Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath și Welcherath, în municipalitatea Gerolstein localitățile Berlingen, Duppach, Hohenfels-Essingen, Kalenborn-Scheuern, Neroth, Pelm și Rockeskyll și orașul Gerolstein;
                     
                  
                        (c)
                     
                     
                        în districtul (Eifelkreis) Bitburg-Prüm: în municipalitatea Prüm localitățile Büdesheim, Kleinlangenfeld, Neuendorf, Olzheim, Roth bei Prüm, Schwirzheim și Weinsheim.
                     
                  B.   Renania de Nord-Westfalia
            
                        (a)
                     
                     
                        în districtul (Kreis) Euskirchen: orașele Bad Münstereifel, Mechernich, Schleiden, în orașul Euskirchen localitățile Billig, Euenheim, Euskirchen (centru), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen, și municipalitățile Blankenheim, Dahlem, Hellenthal, Kall și Nettersheim;
                     
                  
                        (b)
                     
                     
                        în Rhein-Sieg-Kreis: în orașul Meckenheim localitățile Ersdorf și Altendorf, în orașul Rheinbach localitățile Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen și Kurtenberg, în municipalitatea Swisttal localitățile Miel și Odendorf.
                     
                  2.   Franța
            Teritoriul departamentelor Bas-Rhin și Moselle situat la vest de Rin și de canalul Marne-Rin, la nord de autostrada A 4, la est de râul Sarre și la sud de frontiera cu Germania și municipalitățile Holtzheim, Lingolsheim și Eckbolsheim.
            PARTEA II
            1.   Ungaria
            Teritoriul departamentului Nógrád și teritoriul departamentului Pest situate la nord și la est de Dunăre, la sud de granița cu Slovacia, la vest de granița cu departamentul Nógrád și la nord de drumul european E 71.
            2.   Slovacia
            Teritoriul aparținând administrațiilor districtuale veterinare și pentru alimente ale Žiar nad Hronom (care cuprinde districtele Žiar nad Hronom, Žarnovica și Banská Štiavnica), Zvolen (care cuprinde districtele Zvolen, Krupina și Detva), Lučenec (care cuprinde districtele Lučenec și Poltár), Veľký Krtíš (care cuprinde districtul Veľký Krtíš), Komárno (care cuprinde teritoriul situat la est de drumul național 64, la nord de granița cu Ungaria și la vest de districtul Nové Zámky), Nové Zámky (care cuprinde teritoriul situat la est de districtul Komárno și la est de drumul național 64, la sud de drumul național 75 și la nord de granița cu Ungaria) și Levice [care cuprinde teritoriul situat la est de districtul Nové Zámky și la est de drumul național 66 (E77), la sud de drumul național 75, la nord de granița cu Ungaria și la vest de districtul Veľký Krtíš].
            PARTEA III
            1.   Bulgaria
            Întregul teritoriu al Bulgariei.”